Amonhotep 3.
Store norske leksikon,Historie,Verdens historie og samtidshistorie,Afrika,Det gamle Egypt
Amonhotep 3. var en farao i Det gamle Egypt i det 18. dynasti. Han regjerte i perioden ca. 1390–1352 fvt.
Hans dronning var Ti, en kvinne av nubisk opprinnelse som overlevde sin mann og synes å ha vært en viktig maktfaktor gjennom hele Amarna-perioden.Amonhotep 3 befestet Egypts stilling som Midtøstens ledende makt og bevarte herredømmet over Levanten og Nubia. Amonhotep stod i livlig brevveksling med statsledere ellers i Midtøsten, og en omfattende korrespondanse er bevart gjennom de såkalte Amarna-brevene.I Teben foretok Amonhotep flere byggearbeider, blant annet den indre delen av tempelet i Luxor. På vestbredden av Nilen reiste han et palasskompleks og kulttempelet sitt. Lite av disse byggene er synlig over bakken i dag, bortsett fra to koloss-statuer av Amonhotep som flankerte inngangen til kulttempelet, de berømte Memnonstøttene. Les mer i Store norske leksikon Det gamle Egypt Kronologi over Det gamle Egypts historie